Alexei Navalnîi, mutat într-o locaţie necunoscută. Circa 45 de state cer Rusiei să-l elibereze pe liderul opoziției.
Alexei Navalnîi a fost mutat într-o locaţie necunoscută. Ultima dată a fost raportat într-o colonie în afara Moscovei. Avocaţilor li s-a interzis vizitarea la un centru de detenţie prevenită dimineaţa.
Nimeni nu știe unde este Alexei Navalnîi, sigur este un lucru – nu mai este în închisoarea de lângă Moscova.Pe contul de Twitter al liderului opoziției a apărut și informația că nici măcar avocații nu știu unde se află, știu doar că a fost mutat. Numărul țărilor care cer Rusiei să-l elibereze pe Navalnîi crește de la zi la zi. Iar, ieri, Consiliul ONU pentru Depturile Omului a catalogat acțiunile Rusiei ca fiind inacceptabile."Pronunţ această declaraţie în numele a 45 de state. Suntem îngrijoraţi de deteriorarea situaţiei drepturilor omului în Federaţia Rusă manifestată în special prin reţinerea, arestarea şi detenţia ilegală a lui Alexei Navalnîi. Facem apel la Rusia pentru eliberarea imediată şi necondiţionată a domnului Navalnîi şi a tuturor celor reţinuţi ilegal şi arbitrar", a declarat Zbigniew Ceh, ambasadorul Poloniei la Naţiunile Unite.Olga Mihailova, avocat Alexei Navalnîi: "Avocaţilor nu li s-a permis să-l viziteze. La ora 14:00, au anunţat că Alexei a fost mutat, dar au refuzat să ne spună unde este".